Isona laitahyökkääjänä pelannut Sacchetti saavutti Italian miesten maajoukkueessa olympiahopeaa Moskovassa 1980, Euroopan mestaruuden Ranskassa 1983 ja EM-pronssia Länsi-Saksassa 1985. Hän kuului maajoukkueen kokoonpanoon myös muun muassa Los Angelesin kesäolympialaisissa 1984 ja Espanjan MM-kilpailuissa 1986. Yhteensä Sacchetti pelasi Italian maajoukkueessa 132 ottelua ja teki niissä 945 pistettä.